
RINKOS KONSULTACIJOS DĖL KOMUNIKACIJOS PASLAUGŲ SĄLYGOS

1. [bookmark: _Toc72143805][bookmark: _Toc335201954][bookmark: _Toc147739116]BENDROSIOS NUOSTATOS 


1.1. VšĮ Centrinė projektų valdymo agentūra (toliau – perkančioji organizacija) planuoja vykdyti viešąjį pirkimą (toliau – pirkimas) ir numato įsigyti komunikacijos paslaugas (toliau – paslaugos). Pirkimo objektui priskirtinas pagrindinis Bendrajame viešųjų pirkimų žodyne nurodytas kodas – 79416000-3 (Viešųjų ryšių paslaugos), papildomas kodas – 79341400-6 (Reklamos paslaugos). Pirkimo objekto aprašymas pateikiamas preliminarioje techninėje specifikacijoje (1 priedas), planuojami tiekėjų kvalifikacijos reikalavimai pateikiami 2 priede, planuojami ekonominio naudingumo vertinimo kriterijai ir pasiūlymų vertinimo tvarka pateikiama 3 priede.
1.2. Ši rinkos konsultacija vykdoma vadovaujantis Lietuvos Respublikos viešųjų pirkimų įstatymo 27 straipsniu. Rinkos konsultacijos tikslas – išsiaiškinti rinkos dalyvių galimybes suteikti perkančiosios organizacijos poreikius atitinkančias paslaugas racionaliausiu ir efektyviausiu būdu. Taip pat siekiama nustatyti galimas paslaugų teikimo rizikas ir patobulinti paslaugų techninę specifikaciją bei kitus pirkimo dokumentus tokiu būdu, kad būtų įsigytos labiausiai perkančiosios organizacijos lūkesčius atitinkančios paslaugos.
1.3. Pirkimo objekto neplanuojama skaidyti į dalis.
1.4. Planuojama maksimali sutarties vertė – 578 512,40 Eur be PVM.
1.5. Rinkos konsultacija yra skelbiama viešai CVP IS priemonėmis. Kvietimai dalyvauti rinkos konsultacijoje pagal poreikį gali būti papildomai išsiųsti kitiems galimai suinteresuotiems asmenims.

2. RINKOS KONSULTACIJOS VYKDYMO TVARKA

2.1. Vykdant rinkos konsultaciją, bus užtikrinta, kad:
2.1.1. nei vienam kompetentingam subjektui nebus teikiama pirmenybė kitų atžvilgiu, pvz., pateikiant daugiau informacijos nei kitiems;
2.1.2. rinkos konsultacijos rezultatai nebus pritaikyti konkrečiam tiekėjui;
2.1.3. nebus bendraujama tokiu būdu, kuris suteiktų pranašumą kuriam nors kompetentingam subjektui ar tokių subjektų grupei.
2.2. Rinkos konsultacijos vykdymo formatas – susitikimas su rinkos dalyviais, rinkos dalyvio pasiūlymo, parengto pagal rinkos konsultacijos priede pateiktą pasiūlymo formą, pateikimas Centrinės viešųjų pirkimų informacinės sistemos (toliau – CVP IS) priemonėmis.
2.3. Perkančioji organizacija planuoja vykdyti susitikimą su rinkos dalyviais. Pirkimo dalyviai kviečiami į susitikimą, kurio metu Perkančioji organizacija pristatys planuojamą pirkimą bei lauks rinkos dalyvių nuomonės ir pastabų. Rinkos dalyviai kviečiami į susitikimą gyvai, kuris vyks 2024 m. gruodžio 13 d. 11:00 val., kuris vyks Perkančiosios organizacijos patalpose esančios adresas S. Konarskio g. 13, Vilnius. Rinkos dalyviai neturintys galimybės dalyvauti gyvai, galės prisijungti nuotoliu, Microsoft Teams platformos pagalba (nuoroda).
2.4. Rinkos konsultacijoje gali dalyvauti ir pasiūlymus gali pateikti CVP IS registruoti teikėjai. Tiekėjai gali užsiregistruoti CVP IS adresu https://viesiejipirkimai.lt į elektroninių pasiūlymų dėžutę arba elektroniniu pranešimu ne vėliau kaip iki 2024 m. gruodžio 16 d. imtinai (Lietuvos laiku). Pasiūlymas turi būti pateiktas lietuvių kalba.
2.5. Tiekėjas pasiūlymo formoje privalo nurodyti, ar jo pasiūlyme yra konfidencialios informacijos, ir kuri informacija yra konfidenciali. Visas tiekėjo pasiūlymas negali būti laikomas konfidencialia informacija, tačiau tiekėjas gali nurodyti, kad tam tikra jo pasiūlyme pateikta informacija yra konfidenciali. Konfidencialia informacija gali būti, pavyzdžiui, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos, kuri yra siūloma kaip galimi paslaugų techninės specifikacijos patikslinimai ar papildymai, arba kaip galimos aktualios pirkimo dokumentų sąlygos, išskyrus komercinę (gamybinę) paslaptį, ar panašaus pobūdžio informaciją.
2.6. Visi rinkos konsultacijos metu gauti pasiūlymai (nuasmeninti ir neatskleidžiant juose nurodytos konfidencialios informacijos) bus pateikti visiems (tiek prie rinkos konsultacijos CVP IS prisijungusiems, tiek pasiūlymus pateikusiems) rinkos dalyviams. 
2.7. Rinkos konsultacijos metu gautus pasiūlymus vertins pirkimo komisija. Pirkimo komisijai pritarus rinkos dalyvio siūlymui, tokia informacija būtų įtraukta į pirkimo dokumentus. Pirkimo komisija pagal poreikį kreipsis į rinkos dalyvius su prašymu įvertinti, ar kitų rinkos dalyvių pasiūlymai, jų manymu, yra pagrįsti ir tikslingi bei nepagrįstai neriboja konkurencijos. Gavus rinkos dalyvių įvertinimus, jie bus pateikti visiems (tiek prie rinkos konsultacijos CVP IS prisijungusiems, tiek pasiūlymus pateikusiems) rinkos dalyviams.
2.8. Perkančiosios organizacijos ir tiekėjo bendravimas bei keitimasis informacija vyks tik CVP IS susirašinėjimo priemonėmis.
[bookmark: _Toc72143814]
3. ASMENS DUOMENŲ APSAUGA

3.1. Perkančioji organizacija, būdama duomenų valdytoju, užtikrina, kad fizinių asmenų, kurių tapatybė gali būti nustatyta šios rinkos konsultacijos metu (fizinių asmenų, juridinių asmenų darbuotojų ir jų atstovų, steigėjų ir kitų fizinių asmenų), asmens duomenys (vardas, pavardė, telefono ryšio numeris, elektroninio pašto adresas, pareigos, darbovietė ir kita su fiziniu asmeniu susijusi informacija) bus tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
3.2. Asmens duomenų tvarkymo tikslas – siekiant susisiekti su rinkos konsultaciją teikiančiais asmenimis, iškilus papildomų klausimų dėl pateiktų pasiūlymų ir pastabų.
PRIEDAI:
1 priedas – Komunikacijos paslaugų techninė specifikacija;
2 priedas – Kvalifikaciniai reikalavimai ir juos įrodantys dokumentai;
3 priedas – Ekonominio naudingumo vertinimo kriterijai, pasiūlymui suteikiamų balų aprašymai ir vertinimo tvarka;
4 priedas – Pasiūlymo forma.

